ຊີເຣຍຖອນທະຫານ ອອກຈາກ ເມືອງ Daraa
ຊີເຣຍກ່າວວ່າ ພວມມີການຖອນທະຫານ ອອກຈາກເມືອງ Daraa ໃນພາກໃຕ້ ຂອງປະເທດ
ຊີເຣຍກ່າວວ່າ ຕົນໄດ້ເລີ່ມຖອນທະຫານເທື່ອລະເລັກລະ ນ້ອຍ ອອກຈາກເມືອງ Daraa ບ່ອນທີ່ການປະທະກັນ ຢ່າງຮ້າຍແຮງໄດ້ລະເບີດຂຶ້ນລະຫວ່າງກຳລັງຮັກສາຄວາມ ສະຫງົບແລະພວກປະທ້ວງຕໍ່ຕ້ານລັດຖະບານ ອົງການຂ່າວ SANA ຂອງທາງການຊີເຣຍ ໄດ້ອ້າງຄຳ ເວົ້າ ຂອງເຈົ້າໜ້າທີ່ທະຫານຄົນນຶ່ງ ໃນວັນພະຫັດມື້ນີ້ທີ່ ກ່າວວ່າ ທາງກອງທັບໄດ້ສຳເລັດເສັດສິ້ນພາລະກິດຂອງ ຕົນ ໃນການຄຸມຂັງອັນທີ່ເອີ້ນວ່າ ອົງປະກອບຂອງພວກ ກໍ່ການຮ້າຍໃນເມືອງ Daraa ທາງພາກໃຕ້ຂອງປະເທດ ແລະຟື້ນຟູຄວາມສະຫງົບ ແລະສະຖຽນລະພາບໃນເມືອງ ດັ່ງກ່າວ ໃນວັນພຸດວານນີ້ໜັງສືພິມລາຍວັນ Al Watan ຂອງ ພາກຕາເວັນອອກກາງໄດ້ອ້າງຄຳເວົ້າຂອງປະທານາທິບໍ ດີຊີເຣຍທ່ານ Bashar al-Assad ທີ່ກ່າວວ່າ ການປາບ ປາມຂອງພວກທະຫານທີ່ເມືອງ Daraa ຈະສິ້ນສຸດລົງໃນໄວໆນີ້ ໄດ້ມີການສົ່ງທະຫານແລະລົດຖັງເຂົ້າໄປໃນເມືອງ Daraa ນັບແຕ່ພວກປະທ້ວງຕໍ່ຕ້ານລັດ ຖະບານເລີ່ມຮຽກຮ້ອງໃຫ້ມີການປະຕິຮູບ ທີ່ໄດ້ກາຍເປັນການທວງໃຫ້ປະທານາທິບໍດີອອກ ຈາກອຳນາດນັ້ນ ຂະນະດຽວກັນລັດຖະມົນຕີກະຊວງການຕ່າງປະເທດສະຫະລັດທ່ານນາງ Hillary Clinton ກ່າວວ່າບັນດາປະເທດມະຫາອຳນາດຂອງໂລກຕ້ອງໄດ້ສະແດງໃຫ້ລັດຖະບານຊີເຣຍເຫັນວ່າ ຈະມີຜົນທີ່ຕິດຕາມມາຕໍ່ອັນທີ່ທ່ານນາງເອີ້ນວ່າ “ການປາບປາມຢ່າງໂຫດຮ້າຍຕໍ່ພວກພົນລະ ເຮືອນນັ້ນ" ທ່ານນາງ Clinton ເວົ້າວ່າ ທ່ານນາງໄດ້ສົນທະນາຫາລືກ່ຽວກັບການລົງໂທດ ທີ່ອາດຈະມີຂຶ້ນຕໍ່ຊີເຣຍ ໃນລະຫວ່າງທີ່ທ່ານນາງພົບປະຢູ່ກຸງໂຣມ ໃນວັນພະຫັດມື້ນີ້ກັບລັດ ຖະມົນຕີກະຊວງການຕ່າງປະເທດອີຕາລີທ່ານ Franco Frattini